रमेश अग्रवाल सीआईआई छग के नए अध्यक्ष बने
रायपुर| कॉन्फेडरेशन आॅफ इंडियन इंडस्ट्रीज (सीआईआई) की वार्षिक बैठक में रमेश अग्रवाल को सीआईआई छत्तीसगढ़ राज्य परिषद का साल 2017-18 के लिए अध्यक्ष चुना गया। पंकज सारडा को उपाध्यक्ष बनाया गया है। वार्षिक बैठक में छत्तीसगढ़ राज्य औद्योगिक विकास निगम (सीएसआईडीसी)के चेयरमैन छगनलाल मूंदड़ा मुख्य अतिथि थे। इस मौके पर उन्होंने कहा कि सीआईआई द्वारा औद्योगिक नीति संशोधन, नीति निर्माण, सुझावों और सिफारिशों से राज्य सरकार को क्रियान्वयन में काफी मदद मिली है। छत्तीसगढ़ भारत के सबसे तेजी से विकसित होते राज्यों में से एक है। यह एक ऐसा राज्य है जहां मूलभूत उद्योग जैसे कि इस्पात, स्टील, सीमेंट व थर्मल पावर का स्रोत हैं। जीएसटी लागू होने के बाद राज्य में विकास की असीम संभावनाएं है।
awa_Deva hin_Deva